Návrh Zmena návrhu Komisie COM(2012) 496 NARIADENIE EURÓPSKEHO PARLAMENTU A RADY, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom fonde námorného a rybného hospodárstva zahrnuté do spoločného strategického rámca a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie Rady (ES) č. 1083/2006 /* COM/2013/0146 final - 2011/0276 (COD) */





2011/0276 (COD) Návrh Zmena návrhu Komisie COM(2012) 496 NARIADENIE EURÓPSKEHO PARLAMENTU A RADY, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom fonde námorného a rybného hospodárstva zahrnuté do spoločného strategického rámca a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie Rady (ES) č. 1083/2006 Návrh Komisie COM(2012) 496 sa mení takto: 1) dopĺňa sa toto odôvodnenie (57a): „(57a) Vzhľadom na naliehavú prioritu riešiť nezamestnanosť mladých ľudí v najviac postihnutých regiónoch Únie by sa mala vytvoriť iniciatíva na podporu zamestnanosti mladých ľudí, ktorá by bola financovaná z osobitných rozpočtových prostriedkov a cielených investícií z Európskeho sociálneho fondu. Cieľom iniciatívy na podporu zamestnanosti mladých ľudí by mala byť podpora mladých ľudí s pobytom v oprávnených regiónoch, ktorí nemajú zamestnanie, ani nie sú zapojení do procesu vzdelávania alebo odbornej prípravy. Iniciatíva na podporu zamestnanosti mladých ľudí by sa mala uplatniť ako súčasť cieľa ,Investovanie do rastu a zamestnanosti‘.“ 2) Článok 18 sa nahrádza takto: „Článok 18 Výkonnostná rezerva 5 % zdrojov pridelených pre každý fond SSR a členský štát, s výnimkou zdrojov pridelených na cieľ Európska územná spolupráca, na iniciatívu na podporu zamestnanosti mladých ľudí a na hlavu V nariadenia EFNRH, tvorí výkonnostnú rezervu, ktorá sa má prideliť v súlade s článkom 20.“ 3) v článku 44 ods. 5 sa prvá veta nahrádza takto: Výročné správy o vykonávaní uvedené v odsekoch 1 až 4 sú prijateľné vtedy, ak obsahujú všetky informácie požadované v týchto odsekoch a pravidlách pre jednotlivé fondy.“ 4) Článok 83 sa nahrádza takto: „Článok 83 Zdroje pre hospodársku, sociálnu a územnú súdržnosť 1. Zdroje pre hospodársku, sociálnu a územnú súdržnosť disponibilné pre rozpočtový záväzok z fondov na obdobie rokov 2014 – 2020 predstavujú [x] EUR v cenách roku 2011 v súlade s ročným rozdelením uvedeným v prílohe III. Z tejto sumy [x] EUR prestavujú celkové zdroje pridelené fondom EFRR, ESF a KF a suma [3 000 000 000] EUR prestavuje osobitné rozpočtové prostriedky pre iniciatívu na podporu zamestnanosti mladých ľudí. Na účely plánovania a následného zahrnutia súm do všeobecného rozpočtu Únie sa výška zdrojov pre hospodársku, sociálnu a územnú súdržnosť indexuje sadzbou 2 % ročne. 2. Komisia prijme prostredníctvom vykonávacích aktov rozhodnutie stanovujúce ročné rozdelenie celkových zdrojov pre fondy podľa členských štátov v súlade s kritériami a metodikou ustanovenou v prílohe IIIa a ročné rozdelenie zdrojov z osobitných rozpočtových prostriedkov pre iniciatívu na podporu zamestnanosti mladých ľudí podľa členských štátov spoločne so zoznamom regiónov v súlade s kritériami a metodikou ustanovenou v prílohe IIIb bez toho, aby bol dotknutý odsek 3 tohto článku a článok 84 ods. 7. 3. Na podnet Komisie sa pridelí 0,35 % celkových zdrojov na technickú pomoc.“ 5) v článku 84 sa vkladá tento odsek: „3a. Zdroje pre iniciatívu na podporu zamestnanosti mladých ľudí tvoria [3 000 000 000] EUR z osobitných rozpočtových prostriedkov pre iniciatívu na podporu zamestnanosti mladých ľudí a aspoň [3 000 000 000] EUR vo forme cielených investícií z ESF.“ 6) v článku 93 ods. 2 sa dopĺňa druhý pododsek: „Prvý pododsek sa neuplatňuje na iniciatívu na podporu zamestnanosti mladých ľudí.“ 7) pridáva sa táto príloha IIIb: „PRÍLOHA IIIb Metodika pre osobitné rozpočtové prostriedky pre iniciatívu na podporu zamestnanosti mladých ľudí podľa článku 83 I. Na ročné rozdelenie osobitných rozpočtových prostriedkov pre iniciatívu na podporu zamestnanosti mladých ľudí sa použijú tieto kroky: 1. V regiónoch na úrovni NUTS 2 s mierou nezamestnanosti nad 25 % v roku 2012 (ďalej ako „oprávnené regióny“) sa určí počet mladých nezamestnaných osôb vo veku od 15 do 24 rokov. 2. Rozpočtové prostriedky pre každý oprávnený región sa vypočítajú ako pomer medzi počtom mladých nezamestnaných osôb v tomto oprávnenom regióne a celkovým počtom všetkých mladých nezamestnaných osôb podľa bodu 1 vo všetkých oprávnených regiónoch. 3. Rozpočtové prostriedky pre jednotlivé členské štáty sa rovnajú súčtu rozpočtových prostriedkov pre každý jeho oprávnený región.“ II. Osobitné rozpočtové prostriedky pre iniciatívu na podporu zamestnanosti mladých ľudí sa nezapočítavajú na účely uplatnenia pravidiel pre stanovenie stropu ustanovených v prílohe IIIa, ktoré sa použijú na rozdelenie celkových zdrojov pre fondy.“ 10) v prílohe V v tabuľke upravujúcej „Tematické podmienky ex ante“ sa vkladá tento riadok tabuľky: || „8.6. Udržateľné začleňovanie mladých ľudí vo veku od 15 do 24 rokov, ktorí nemajú zamestnanie, ani nie sú zapojení do procesu vzdelávania alebo odbornej prípravy, na trh práce: Existencia komplexného strategického politického rámca na dosiahnutie cieľov balíka pre zamestnanosť mladých a najmä vytvorenie systému záruk pre mladých v súlade s odporúčaním Rady z [xxx] || – Existencia komplexného strategického politického rámca na dosiahnutie cieľov balíka pre zamestnanosť mladých a najmä vytvorenie systému záruk pre mladých v súlade s odporúčaním Rady z [xxx], ktorý: – sa zakladá na dôkazoch hodnotiacich výsledky pre mladých ľudí vo veku od 15 do 24 rokov, ktorí nemajú zamestnanie, ani nie sú zapojení do procesu vzdelávania alebo odbornej prípravy: - zabezpečuje systém na zber a analýzu údajov a informácií o systéme záruk pre mladých ľudí na relevantných úrovniach, ktoré poskytujú dostatok dôkazov, na základe ktorých sa dajú stanoviť cielené politiky, a monitoruje pokrok, s možnosťou neustáleho hodnotenia protichodných situácií; – určuje relevantný verejný orgán zodpovedný za zostavenie a riadenie systému záruk pre mladých a koordináciu partnerstiev na všetkých úrovniach a vo všetkých odvetviach; – zahŕňa všetky zainteresované strany, ktoré sa podieľajú na riešení otázky nezamestnanosti mladých; – sa zakladá na včasnej intervencii a aktivácii; – obsahuje podporné opatrenia na začlenenie do trhu práce vrátane opatrení na zlepšovanie zručností a opatrenia orientované na trh práce.“